**ΗΜΕΡΗΣΙΕΣ ΔΙΔΑΚΤΙΚΕΣ ΕΚΔΡΟΜΕΣ ΔΗΜΟΤΙΚΩΝ ΣΧΟΛΕΙΩΝ – ΜΕΤΑΚΙΝΗΣΕΙΣ ΕΚΤΟΣ ΝΟΜΟΥ**

Προκειμένου η Διεύθυνση Π.Ε. Β΄ Αθήνας να δύναται να εκδώσει απόφαση έγκρισης για τις **ημερήσιες εκδρομές Δημοτικών Σχολείων** σε **μετακινήσεις εκτός νομού**, παρακαλούμε, τουλάχιστον 15 ημέρες πριν την ημερομηνία της εκδρομής, οι Διευθυντές των σχολείων να αποστέλλουν στην Διεύθυνση Π.Ε. Β΄ Αθήνας σχετικό διαβιβαστικό για την έγκριση της εκδρομής, καθώς και πρακτικό του Συλλόγου των Διδασκόντων (με κοινοποίηση στον Σχολ. Σύμβουλο).

Στα ανωτέρω έγγραφα θα πρέπει απαραιτήτως να αναφέρονται τα εξής:

1. Τόπος και ημερομηνία όπου θα πραγματοποιηθεί η εκδρομή.
2. Ώρα αναχώρησης και πιθανή ώρα επιστροφής
3. Δρομολόγιο που θα ακολουθηθεί
4. Μέσο μεταφοράς
5. Τάξεις του σχολείου που θα συμμετέχουν, και αριθμός μαθητών ανά τμήμα
6. Αρχηγός της εκδρομής, αναπληρωτής αρχηγός και συνοδοί εκπαιδευτικοί (υπεύθυνοι των τμημάτων)
7. Να αναφέρεται ότι η εκδρομή πραγματοποιείται με ευθύνη της Διεύθυνσης του Σχολείου και των συνοδών εκπαιδευτικών, με την προϋπόθεση ότι ο/η Διευθυντής/ντρια του σχολείου διατηρεί ενυπόγραφες υπεύθυνες δηλώσεις των γονέων, με τις οποίες συναινούν για την συμμετοχή του παιδιού τους στην σχεδιαζόμενη εκδρομή και ότι έχουν ληφθεί όλα τα απαραίτητα μέτρα για την ασφάλεια των μαθητών.